《德辉次旧韵见寄复和》
宋代·葛胜仲

邗沟别清扬，十稔限南北。羁游多面交，从谁吐心臆。

初筵群玉府，香誉蔼区域。如何窾言加，进寸辄退尺。

归来赋郊居，邀客赏冰霓。青云一蹙易，斜飞要游历。

水镜岂无人，瑾瑜固易识。君子有常道，要不失语默。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。